[{"text_idx": "#000000", "text": "Minu raamatukogu MIRKO on avatud"}, {"text_idx": "#000001", "text": "27. septembril avati Rotermanni kvartali kohvikus Gallery Cafe raamatukogude aasta puhul Eesti raamatukogude u\u0308hine laenutusplatvorm Minu Raamatukogu (MIRKO), mis pakub tellimiseks enam kui miljonit teost ning vo\u0303imaldab lugejal laenutada kuni viis raamatut kas pakiautomaati vo\u0303i otse kulleriga koju."}, {"text_idx": "#000002", "text": "\u201cTa\u0308navuse raamatukogude aasta esimesel kuuel kuul tehti Eesti raamatukogudest kokku viis miljonit laenutust. See na\u0308itab, et raamatukogude traditsiooniline roll kirjavara juurde juhatajana, lugemisharjumuste kujundajana ei ole muutunud. On hea meel na\u0308ha, et meie raamatukogud on ka to\u0303elised tuleviku raamatukogud \u2013 ta\u0308nasest saavad Eesti lugejad kasutada ta\u0308iesti uuenduslikku, mugavat ja paindlikku laenutamisvo\u0303imalust,\u201d ko\u0303neles kultuuriminister Piret Hartman."}, {"text_idx": "#000003", "text": "\u201cMIRKO u\u0308ks olulisi eesma\u0308rke on tuua raamatud la\u0308hemale ja tagada vaatamata elukohale paindlik raamatute ka\u0308ttesaamine,\u201d ko\u0303neles rahvusraamatukogu peadirektor Janne Andresoo, kes ro\u0303o\u0303mustas, et just raamatukogude aastal oleme saanud rikastada raamatukogude teenuseid. \u201cMIRKO vo\u0303imaldab pa\u0308a\u0308su kirjanduse juurde ilma, et peab raamatukogusse teosele ja\u0308rele minema.\u201d"}, {"text_idx": "#000004", "text": "Lisaks saab Andresoo so\u0303nul MIRKO oluliselt va\u0308hendada raamatute ooteja\u0308rjekordi. \u201cLaenutusplatvorm pakub juba ta\u0308na enam kui miljonit raamatut vo\u0303i nooti, kuigi esialgu on MIRKO laenutusplatvormiga liidestatud 28 erineva raamatukogu kogud. Loodame, et tulevikus on raamatukogusid rohkem ja u\u0308hine virtuaalne riiul pikeneb, sest mida pikem on MIRKO virtuaalne riiul, seda suurem on iga inimese valikuvo\u0303imalus ja va\u0308iksemad ooteja\u0308rjekorrad,\u201d oli Andresoo lootusrikas."}, {"text_idx": "#000005", "text": "MIRKO kaudu tellides jo\u0303uab raamat pakiautomaati vo\u0303i kulleriga koju 2\u20134 pa\u0308evaga ning tasuda tuleb ainult transpordikulu. Tellitud teos jo\u0303uab lugejani talle ko\u0303ige la\u0308hemast raamatukogust, kus raamat vo\u0303i noot on laenutamiseks saadaval."}, {"text_idx": "#000006", "text": "Korraga saab tellida kuni raamatut ja 21 pa\u0308evaks. Ta\u0308htaja saabumisel on vo\u0303imalik tellimust pikendada. Tellimiseks tuleb registreeruda laenutusplatvormi kasutajaks ja sisselogimisel kasutada riiklikke autentimisvahendeid."}, {"text_idx": "#000007", "text": "Uudse lahendusena vo\u0303imaldab MIRKO soovitada laenutatud raamatuid ka so\u0303brale."}, {"text_idx": "#000008", "text": "Laenutusplatvormil on ligi 30 raamatukogu MIRKO platvormile lo\u0303imitakse tulevikus veel mitmeid teisi raamatukogude teenuseid. Uuel aastal saab MIRKOst laenutada e-raamatuid, e-ajakirju ja audioraamatuid."}, {"text_idx": "#000011", "text": "Igakuine va\u0308rske info Rahvusraamatukogu tegemiste ja u\u0308rituste kohta mugavalt otse postkasti."}, {"text_idx": "#000014", "text": "Sellel veebilehel kasutatakse ku\u0308psiseid ja kogutakse ku\u0308lastusstatistikat. Ja\u0308tkates veebilehe kasutamist, no\u0303ustud ku\u0308psiste kasutamise ja statistika kogumisega."}, {"text_idx": "#000017", "text": "Luba analu\u0308u\u0308tilised ku\u0308psised. Neid kasutatakse teabe kogumiseks selle kohta, kuidas seda veebilehte kasutate."}, {"text_idx": "#000018", "text": "Please enable Strictly Necessary Cookies first so that we can save your preferences!"}]